При обявяването на Руско-турската война (1877-1878). Служи в армейската кавалерия с военно звание подполковник. Командирован е в 30-и Донски казашки полк. Бие се храбро при преминаването на Стара планина от Предния отряд с командир генерал-лейтенант Йосиф Гурко. Отличава се при рекогносцировката на Ловеч на 26 и 27 юли 1877 г. Командирован е в сборния отряд с командир генерал-майор Александър Имеретински и участва в превземането на Ловеч на 22 август 1877 г. Награден е с орден „Свети Станислав“ II степен с мечове (1877). Назначен е за първи полицмайстер на Ловеч и организира нормализирането на живота в града. Повишен е във военно звание полковник и награден с орден „Свети Владимир“ IV степен с мечове (1878).